Musa Quluzadə

Musa Quluzadə (tam adı: Musa Nizam oğlu Quliyev; ) — Azərbaycan tarixçisi, Əməkdar müəllim, Azərbaycan Yazıçılar Birliyinin üzvü.

Həyat

Musa Quluzadə 1939-cu il mayın 20-də Masallı rayonunun Xıl kəndində, əməkçi ailəsində anadan olmuşdur. Orta məktəbin 7-ci sinfini əla şəhadətnamə ilə bitirən Musa Quluzadə Lənkəran Kənd Təsərrüfatı Texnikumunda, daha sonra Azərbaycan Dövlət Universitetinin iqtisadiyyat fakültəsində təhsil almışdır.

Təhsilini başa vurduqdan sonra bir müddət partiya orqanlarında müxtəlif vəzifələrdə çalışmış, daha sonra həmin dövrün sayılıb-seçilən müəssisələrindən olan Lenin muzeyində elmi işçi kimi fəaliyyətə başlamış, sonradan muzeyin elmi işlər üzrə direktor müavini olmuşdur.

14 mart 2023-cü ildə vəfat etmişdir.

Pedoqoji fəaliyyəti

Bir müddət Bilik cəmiyyətində sədr müavini işləmiş, ADU-da tələbələrə tarix fənnini tədris etmişdir. 1991-ci ildən Prezident yanında Dövlət İdarəçilik Akademiyasının tarix kafedrasında dosent kimi fəaliyyətə başlamışdır. Hazırda akademiyada aspirantura, doktorantura şöbəsinin müdiridir. 1984-cü ildən Azərbaycan Yazıçılar İttifaqının üzvü olan Musa Quluzadə 12-dən çox bədii kitabın müəllifidir.

Kitab və məqalələri

 Dinimiz dünən və bu gün, Bakı, 1996 (monoqrafiya)
 Müstəqil Azərbaycan Respublikasında din münasibətləri, Bakı, 1999
 Azərbaycanda dövlət və din münasibətləri (1920-2000-ci illər), Bakı, 2002
 Azərbaycan SSR-də dövlət və din münasibətləri (1920-1991–ci illər), Bakı, 2006
 Azərbaycanın dövlətçilik tarixi (dərslik), Bakı, 2016

150-dən artıq elmi və publisistik məqalələrin müəllifidir.

Esseləri

 Xəzərim mənim
 Kor Xəlil
 Sərhədsiz quşlar
 Kölgədə bitən... Kölgədə yaşayan

Mükafatları

22 aprel 2014-cü ildə Azərbaycan Respublikasının Prezidenti İlham Əliyev tərəfindən "Əməkdar Müəllim" fəxri adına layiq görülmüşdür.

Haqqında yazılanlar

 Əli Şirin Şükürlü: Mənəviyyat işığında: Musa Quluzadə – 75
 Azərbaycan Respublikasının Prezidenti yanında Dövlət İdarəçilik Akademiyasının Dillər kafedrasının müdiri, filologiya elmləri doktoru, professor Akif Bayramov: Musa Quluzadə - 70
 Yazıçı-jurnalist Nurəddin Ədiloğlu: Professor Musa Quluzadə - 77

Həmçinin bax

 Süleyman Məmmədov (tarixçi)
 Fəridə Məmmədova (tarixçi)

 Xarici keçidlər

АВТОР:  "Quluzadə, Musa"
 Musa Quluzadə - 70

İstinadlar

Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Azərbaycan tarixçiləri
Kateqoriya:Azərbaycanlı tarixçilər
Kateqoriya:Professorlar